תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק)

{{ח:התחלה}}
{{ח:כותרת|תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק), התשס״ד–2004}}

{{ח:פתיח-התחלה}}
{{ח:תיבה|ק״ת תשס״ד, 324|תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק)|https://olaw.org.il/takanot/takanot-6299.pdf}}; {{ח:תיבה|תשס״ו, 1136|תיקון|https://olaw.org.il/takanot/takanot-6513.pdf}}; {{ח:תיבה|תשפ״ב, 3380|תיקון|https://olaw.org.il/takanot/takanot-10242.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 89א|סעיפים 89א}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, התשכ״ה–1965}} (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אזור כפרי“ – אזור שבתחום מועצה אזורית או שאינו בתחום רשות מקומית מסוימת;
{{ח:ת|סוג=הגדרה}} ”דרך עירונית עורקית“ – דרך עירונית ראשית, המצויה רובה ככולה בתחום רשות מקומית אחת;
{{ח:ת|סוג=הגדרה}} ”הודעה“ – הודעה על הפקדת תכנית;
{{ח:ת|סוג=הגדרה}} ”יישוב עירוני“ – עיריה או מועצה מקומית שאיננה מועצה אזורית;
{{ח:ת|סוג=הגדרה}} ”יישוב כפרי“ – לרבות יישוב קהילתי, כפר שיתופי, מושב עובדים, מושב שיתופי וקיבוץ;
{{ח:ת|סוג=הגדרה}} ”מוסד תכנון“ – מוסד תכנון המוסמך להחליט על הפקדת תכנית;
{{ח:ת|סוג=הגדרה}} ”מזכיר“ – מזכיר מוסד התכנון;
{{ח:ת|סוג=הגדרה}} ”מתחם“ – מספר מגרשים המהווים יחידה תכנונית אחת ואינם מגיעים כדי שכונה;
{{ח:ת|סוג=הגדרה}} ”שלט“ – שלט שבו מפורסמת הודעה בהתאם לתקנות אלה;
{{ח:ת|סוג=הגדרה}} ”תכנית“ – תכנית מיתאר מקומית או תכנית מפורטת.

{{ח:סעיף|2|פטור מפרסום הודעת הפקדה על גבי שלט}}
{{ח:תת|(א)}} יושב ראש מוסד תכנון יכול לפטור מהוראות {{ח:חיצוני|חוק התכנון והבניה#סעיף 89א|סעיף 89א(א) ו־(ב) לחוק}} לענין תכנית דרך אם מצא כי יש מקום לעשות כן מטעמי בטיחות או מטעמים אחרים שיירשמו.
{{ח:תת|(ב)}} יושב ראש מוסד תכנון יכול לפטור מהוראות {{ח:חיצוני|חוק התכנון והבניה#סעיף 89א|סעיף 89א(א) ו־(ב) לחוק}} לענין תכנית מיתאר מקומית מסוימת ובלבד שהיא חלה על שטח הגדול ממתחם ולא ניתן להוציא מכוחה היתר בניה בהתאם להוראות {{ח:חיצוני|חוק התכנון והבניה#סעיף 145|סעיף 145(ז) לחוק}}, או ליתן מכוחה הרשאה, או לבצע מכוחה עבודה או שימוש במקרקעין.

{{ח:סעיף|3|דרכי פרסום חלופיות}}
{{ח:ת}} פטר יושב ראש מוסד התכנון תכנית מחובת פרסום הודעת הפקדה על גבי שלט, בהתאם {{ח:פנימי|סעיף 2|לתקנה 2}}, תפורסם הודעה בדבר הפקדת התכנית, נוסף על הפרסום לפי הוראות {{ח:חיצוני|חוק התכנון והבניה#סעיף 89|סעיף 89 לחוק}}, גם בעיתון יומי נוסף בשפה העברית כאמור {{ח:חיצוני|חוק התכנון והבניה#סעיף 1א|בסעיף 1א(א) לחוק}} ושהוא עיתון נפוץ.

{{ח:סעיף|4|אופן הצבת השלט}}
{{ח:ת}} מגיש תכנית יציב את השלט בתחום התכנית במקום בולט לעיני הציבור בהתאם להוראות אלה:
{{ח:תת|(1)}} בתכנית החלה על מגרש אחד או על כמה מגרשים בודדים, שאינם מתחם ואשר חזיתם אינה עולה על 1,000 מטרים – בחזית אחד המגרשים;
{{ח:תת|(2)}} בתכנית החלה ברחוב – בחזית אחד המגרשים שברחוב, קרוב ככל האפשר ללוח מודעות אם קיים ברחוב; ברחוב שאורכו עולה על 1,000 מטרים יוצב שלט אחד לכל 1,000 מטרים;
{{ח:תת|(3)}} בתכנית החלה ביישוב כפרי או על שכונה או מתחם ביישוב עירוני – בחזית מבנה ציבור ראשי או מבנה מסחרי במקום;
{{ח:תת|(4)}} בתכנית החלה על יישוב עירוני – בכניסה למשרדים הראשיים של הרשות המקומית;
{{ח:תת|(5)}} בתכנית החלה באזור כפרי אך לא בתוך יישוב כפרי – יוצב השלט בחזית בנין ציבורי בתחום היישוב הכפרי הקרוב, ובהעדר בנין כאמור – באחת הכניסות ליישוב הכפרי;
{{ח:תת|(6)}} בתכנית דרך – בכל הצטלבות של הדרך המוצעת עם דרך בין־עירונית או עם דרך עירונית עורקית;
{{ח:תת|(7)}} לענין תכנית שלדעת יושב ראש מוסד התכנון אינה באה בגדר החלופות שבפסקאות (1) עד (6), יורה היושב ראש על מקום הצבת השלט במיקום התואם את העקרונות שבפסקאות האמורות.

{{ח:סעיף|5|צורה ומתכונת הודעה על גבי שלט|תיקון: תשפ״ב}}
{{ח:תת|(א)}} מידותיה המזעריות של ההודעה יהיו 0.75×0.75 מטרים לפחות.
{{ח:תת|(ב)}} מתכונת ההודעה תהיה כלהלן:
{{ח:תתת|(1)}} ההודעה תכלול מפת התמצאות צבעונית שתכלול את תחום התוכנית ואת סביבתו הקרובה תוך ציון שמות רחובות ודרכים ככל האפשר, למעט אם תחום התוכנית כולל את כל תחום שיפוטה של רשות מקומית;
{{ח:תתת|(2)}} בהתאם {{ח:חיצוני|חוק התכנון והבניה#סעיף 89א|לסעיף 89א(א) לחוק}} ההודעה תכלול פרטים בהתאם {{ח:חיצוני|חוק התכנון והבניה#סעיף 92|לסעיף 92 לחוק}} וכן פירוט עיקרי ההבדלים בין המצב התכנוני הקיים לבין התכנית המופקדת לפי נוסח שיאשר המזכיר;
{{ח:תתת|(3)}} ההודעה תכלול קישור (למשל קוד לסריקה QR) למסמכי התוכנית באתר האינטרנט של מוסד התכנון;
{{ח:תתת|(4)}} בתכנית החלה על מקרקעין במרחב תכנון מקומי שבו האוכלוסיה הדוברת ערבית מהווה עשרה אחוזים לפחות מכלל האוכלוסיה ואולם המקרקעין מצויים במתחם או בשכונה שבהם פחות מעשרה אחוזים מכלל האוכלוסיה דוברת ערבית בלבד – תפורסם ההודעה בעברית בלבד.
{{ח:תת|(ג)}} גודל הגופן של הכתב שבהודעה יהיה 5 מילימטרים לפחות וצבע האותיות יהיה בניגוד חזותי לרקע ההודעה, כמפורט בסעיף 2.1.6.1 בת״י 1918 חלק 4.
{{ח:תת|(ד)}} מגיש התוכנית רשאי לכלול בהודעה פרטים נוספים, נוסף על האמור בתקנה זו ובכלל זה הדמיה של הבינוי המוצע בתוכנית המופקדת ובלבד שיצוין בהודעה לצד ההדמיה או הפרטים הנוספים כי ”מדובר במידע שמוסד התכנון לא בחן ונועד לצורך המחשה בלבד; התכנון המוצע הוא כפי שמפורט במסמכי התוכנית המופקדת“.

{{ח:סעיף|5א|תכנית ששטחה עד 3,000 מ״ר|תיקון: תשס״ו}}
{{ח:תת|(א)}} מגיש תכנית החלה על שטח שאינו עולה על 3,000 מ״ר יציב, על חשבונו, שלט בצורה ובתוכן הקבועים {{ח:פנימי|סעיף 5|בתקנה 5}}, בחזית כל מגרש הגובל בתחום התכנית, וזאת נוסף על השלט שעליו להציב לפי {{ח:פנימי|סעיף 4|תקנה 4}}; ואולם מגיש תכנית לא יידרש להציב שלט בחזית מגרש גובל –
{{ח:תתת|(1)}} אם השלט שהוצב לפי {{ח:פנימי|סעיף 4|תקנה 4}} נראה מהכניסה למגרש הגובל;
{{ח:תתת|(2)}} אם שלט שהוצב לפי תקנה זו במגרש גובל אחר, נראה מהכניסה למגרש הגובל.
{{ח:תת|(ב)}} מגיש תכנית יהיה פטור מהצבת שלט כאמור בתקנת משנה (א) אם נמסרה, עובר לפרסום הודעת ההפקדה בעיתונים, הודעה בנוסח הקבוע {{ח:פנימי|סעיף 5|בתקנה 5(ב)}} לכל הבעלים והמחזיקים במגרשים הגובלים בתחום התכנית; הודעה כאמור תימסר ביד או תישלח בדואר רשום על ידי הוועדה המקומית לפי מענם הידוע של הבעלים והמחזיקים, על חשבון מגיש התכנית.

{{ח:סעיף|6|אחריות מגיש התכנית|תיקון: תשפ״ב}}
{{ח:תת|(א)}} מגיש התכנית יציב את השלט לפי תקנות אלה ובהתאם להוראות כל דין, יתחזקו ויסירו בתום התקופה שנקבעה להגשת התנגדויות לתכנית.
{{ח:תת|(ב)}} מגיש תוכנית ידווח למוסד התכנון –
{{ח:תתת|(1)}} בסמוך לאחר הצבת השלט – בדבר הצבת השלט ומיקומו ויצרף צילום של השלט המוצב במקרקעין;
{{ח:תתת|(2)}} בסמוך לאחר הסרת השלט – בדבר הסרת השלט ויצרף צילום של השלט המוצב במקרקעין בסמוך לפני הסרתו.

{{ח:סעיף|7|החלפת שלט שניזוק}}
{{ח:ת}} ניזוק שלט שהוצב בהתאם לתקנות אלה, יחליפו מגיש התכנית או יתקנו לאלתר מיד כשנודע לו על כך.

{{ח:סעיף|8|הסרת השלט}}
{{ח:ת}} בתום המועד שנקבע להגשת התנגדויות לתכנית, יסיר מגיש התכנית את השלט בהתאם להוראות כל דין.

{{ח:סעיף|9|תחולה}}
{{ח:ת}} תקנות אלה יחולו על תכנית שהופקדה לאחר תחילתן של תקנות אלה.

{{ח:סעיף|10|תחילה}}
{{ח:ת}} תחילתן של תקנות אלה – 30 ימים מיום פרסומן.

{{ח:חתימות|ז׳ באדר התשס״ד (29 בפברואר 2004)}}
* '''אברהם פורז'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]